title: Komisijas Direktīva 93/21/EEK (1993. gada 27. aprīlis), ar ko astoņpadsmito reizi tehnikas attīstībai pielāgo Padomes Direktīvu 67/548/EEK par normatīvo un administratīvo aktu tuvināšanu attiecībā uz bīstamu vielu klasifikāciju, iepakošanu un marķēšanu

text:
Svarīgs juridisks paziņojums

|

31993L0021

Oficiālais Vēstnesis L 110 , 04/05/1993 Lpp. 0020 - 0021 Speciālizdevums somu valodā: Nodaļa 13 Sējums 24 Lpp. 0037  Speciālizdevums zviedru valodā: Nodaļa 13 Sējums 24 Lpp. 0037

		Komisijas Direktīva 93/21/EEK(1993. gada 27. aprīlis),ar ko astoņpadsmito reizi tehnikas attīstībai pielāgo Padomes Direktīvu 67/548/EEK par normatīvo un administratīvo aktu tuvināšanu attiecībā uz bīstamu vielu klasifikāciju, iepakošanu un marķēšanuEIROPAS KOPIENU KOMISIJA,ņemot vērā Eiropas Ekonomikas kopienas dibināšanas līgumu,ņemot vērā Padomes Direktīvu 67/548/EEK (1967. gada 27. jūnijs) par normatīvo un administratīvo aktu tuvināšanu attiecībā uz bīstamu vielu klasifikāciju, iepakošanu un marķēšanu [1], kurā jaunākie grozījumi izdarīti ar Komisijas Direktīvu 92/69/EEK [2], un jo īpaši tās 28. un 29. pantu,tā kā ar Padomes Direktīvu 92/32/EEK [3] ir grozīti Direktīvas 67/548/EEK noteikumi attiecībā uz bīstamu vielu klasifikāciju un marķēšanu;tā kā Direktīvas 67/548/EEK II pielikums ietver brīdinājuma simbolus un norādes; tā kā ir jāievieš jauns simbols formulējumam "bīstams apkārtējai videi";tā kā Direktīvas 67/548/EEK III pielikumā ir uzskaitīti uzraksti, kas norāda uz bīstamu vielu radīto apdraudējumu; tā kā ir jāievieš jauni uzraksti, kas norāda uz teratogēnu bīstamību veselībai; tā kā ir jāievieš arī jauni jauktie brīdinājumi, kas norāda uz draudiem apkārtējai videi;tā kā Direktīvas 67/548/EEK IV pielikumā ir uzskaitīti uzraksti, kuros ietverti drošības ieteikumi saistībā ar bīstamām vielām; tā kā ir jāpārskata daži uzraksti ar drošības ieteikumiem saistībā ar draudiem apkārtējai videi; tā kā ir jāievieš daži jauktie uzraksti, kas attiecas uz bīstamu vielu un preparātu lietošanu;tā kā Direktīvas 67/548/EEK VI pielikums ietver norādījumus par bīstamu vielu un preparātu klasifikāciju un marķēšanu; tā kā šajos norādījumos ir jāizdara grozījumi, kas izriet no Direktīvas 92/32/EEK;tā kā šīs direktīvas noteikumi ir saskaņā ar atzinumu, ko sniegusi Komiteja, kas atbild par to, kā tehnikas attīstībai pielāgot direktīvas par tehnisko šķēršļu novēršanu bīstamu vielu un preparātu tirdzniecībā,IR PIEŅĒMUSI ŠO DIREKTĪVU.1. pantsDirektīvā 67/548/EEK izdara šādus grozījumus:1. Direktīvas II pielikumu aizstāj ar šīs direktīvas I pielikumu;2. Direktīvas III pielikumu aizstāj ar šīs direktīvas II pielikumu;3. Direktīvas IV pielikumu aizstāj ar šīs direktīvas III pielikumu;4. Iedaļu 1.6.2.4. ("Pieļaujamās koncentrācijas noteikšana") direktīvas V pielikuma B.2. metodes ("Akūtā toksicitāte ieelpojot") aprakstā aizstāj ar šādu tekstu:"1.6.2.4. Pieļaujamās koncentrācijas tests.Ja pēc četru stundu iedarbības uz pieciem vīriešu kārtas un pieciem sieviešu kārtas testa dzīvniekiem, izmantojot 20 mg vielas uz litru gāzes vai 5 mg vielas uz litru aerosola vai makrodaļiņu (vai, ja tas nav iespējams pārbaudāmās vielas fizikālo, ķīmisko īpašību, kā arī sprādzienbīstamības dēļ, izmantojot maksimāli iespējamo koncentrāciju), 14 dienu laikā šis savienojums neizraisa dzīvnieku nāvi, uzskata, ka turpmākā testēšana nav nepieciešama."5. Direktīvas VI pielikuma I un II daļu aizstāj ar šīs direktīvas IV pielikumu.2. pants1. Dalībvalstīs stājas spēkā normatīvie un administratīvie akti, kas vajadzīgi, lai līdz 1994. gada 1. jūlijam izpildītu šīs direktīvas prasības; izņēmums ir tiesību akti, kas attiecas uz pārvietojamiem gāzes baloniem ar butānu, propānu vai sašķidrinātu naftas gāzi. Par to dalībvalstis tūlīt informē Komisiju.2. Dalībvalstīs stājas spēkā normatīvie un administratīvie akti, kas vajadzīgi, lai līdz 1997. gada 31. oktobrim izpildītu šīs direktīvas IV pielikuma 8.1. nodaļas prasības attiecībā uz pārvietojamiem gāzes baloniem ar butānu, propānu vai sašķidrinātu naftas gāzi. Par to dalībvalstis tūlīt informē Komisiju.3. Dalībvalstīm pieņemot 1. un 2. punktā minētos tiesību aktus, tajos ietver atsauci uz šo direktīvu vai arī šādu atsauci pievieno to oficiālajai publikācijai. Dalībvalstis nosaka procedūru, kas jāievēro, izdarot šādas atsauces.3. pantsŠī direktīva ir adresēta dalībvalstīm.Briselē, 1993. gada 27. aprīlīKomisijas vārdā —Komisijas loceklisYannis paleokrassas[1] OV 196, 16.8.1967., 1. lpp.[2] OV L 383, 29.12.1992., 113. lpp.[3] OV L 154, 5.6.1992., 1. lpp.--------------------------------------------------I PIELIKUMSSkatīt Komisijas Direktīvu 2001/59/EK, OV L 225, 21.08.2001., 1. lpp.--------------------------------------------------IIPIELIKUMSSkatīt Komisijas Direktīvu 2001/59/EK, OV L 225, 21.08.2001., 1. lpp.--------------------------------------------------IIIPIELIKUMSSkatīt Komisijas Direktīvu 2001/59/EK, OV L 225, 21.08.2001., 1. lpp.--------------------------------------------------IVPIELIKUMSSkatīt Komisijas Direktīvu 2001/59/EK, OV L 225, 21.08.2001., 1. lpp.--------------------------------------------------


title: Komisijas Direktīva 2008/123/EK ( 2008. gada 18. decembris), ar ko groza Padomes Direktīvu 76/768/EEK par kosmētikas līdzekļiem, lai tās II un VII pielikumu pielāgotu tehnikas attīstībai (Dokuments attiecas uz EEZ)

text:
               19.12.2008

               LV

               Eiropas Savienības Oficiālais Vēstnesis

               L 340/71

      KOMISIJAS DIREKTĪVA 2008/123/EK
   (2008. gada 18. decembris),
   ar ko groza Padomes Direktīvu 76/768/EEK par kosmētikas līdzekļiem, lai tās II un VII pielikumu pielāgotu tehnikas attīstībai
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1976. gada 27. jūlija Direktīvu 76/768/EEK par dalībvalstu tiesību aktu tuvināšanu attiecībā uz kosmētikas līdzekļiem (1) un jo īpaši tās 8. panta 2. punktu,
   apspriedusies ar Patēriņa preču zinātnisko komiteju,
   tā kā:

               (1)

               Patēriņa preču zinātniskā komiteja (PPZK) 2006. gada 20. jūnija atzinumā secināja, ka “neraugoties uz to, ka 4-aminobenzoskābe (PABA) pašlaik ir atļauta un to lieto kā ultravioletā starojuma filtru, dokumentācijas vērtēšanas procesā ir noskaidrojies, ka liela daļa informācijas neatbilst spēkā esošajiem standartiem un norādījumiem”. Lai veiktu 4-aminobenzoskābes pienācīgu riska novērtējumu, PPZK pieprasīja kosmētikas ražošanas nozarei līdz 2007. gada 1. jūlijam iesniegt jaunu dokumentāciju ar papildu datiem par drošumu saskaņā ar mūsdienu standartiem un PPZK norādījumiem.

               (2)

               Kosmētikas nozare nav iesniegusi papildu datus par drošumu, ko 2006. gada 20. jūnijā pieprasīja PPZK.

               (3)

               Bez pienācīga riska novērtējuma 4-aminobenzoskābi nevar atzīt par drošu lietošanai kā ultravioletā starojuma filtru kosmētikas līdzekļos, un tāpēc tā jāsvītro no Direktīvas 76/768/EEK VII pielikuma un jāieraksta tās II pielikumā.

               (4)

               Attiecībā uz Diethylamino Hydroxybenzoyl Hexyl Benzoate (INCI) PPZK 2008. gada 15. aprīļa atzinumā secināja, ka šīs vielas lietošana kosmētikas līdzekļos, ietverot ultravioletā starojuma filtrus, ne lielākā koncentrācijā kā 10 % nerada risku patērētājiem. Lai paplašinātu šīs vielas atļautās lietošanas jomu, jāgroza Direktīvas 76/768/EEK VII pielikuma 28. ieraksta c aile.

               (5)

               Šajā direktīvā paredzētie pasākumi ir saskaņā ar Kosmētikas līdzekļu pastāvīgās komitejas atzinumu,

         IR PIEŅĒMUSI ŠO DIREKTĪVU.
   1. pants
   Direktīvas 76/768/EEK II un VII pielikumu groza saskaņā ar šīs direktīvas pielikumu.
   2. pants
   1.   Dalībvalstis vēlākais līdz 2009. gada 8. jūlijam pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara zināmus Komisijai minēto noteikumu tekstus.
   Tās piemēro šīs direktīvas pielikuma 3. punktā minētos noteikumus no 2009. gada 8. jūlija.
   Tās piemēro šīs direktīvas pielikuma 1. un 2. punktā minētos noteikumus no 2009. gada 8. oktobra.
   Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālai publikācijai. Dalībvalstis nosaka to, kā izdarāma šāda atsauce.
   2.   Dalībvalstis dara Komisijai zināmus savu tiesību aktu galvenos noteikumus, ko tās pieņem jomā, uz kuru attiecas šī direktīva.
   3. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   4. pants
   Šī direktīva ir adresēta dalībvalstīm.

      Briselē, 2008. gada 18. decembrī

            Komisijas vārdā —

            priekšsēdētāja vietnieks

         Günter VERHEUGEN

      (1)  OV L 262, 27.9.1976., 169. lpp.

      PIELIKUMS
      Direktīvu 76/768/EEK groza šādi.

                  1)

                  II pielikuma 167. ierakstu “4-aminobenzoskābes esteri ar brīvu aminogrupu, izņemot VII pielikuma 2. daļā norādīto” aizstāj ar “4-aminobenzoskābe un tās esteri ar brīvu aminogrupu”.

                  2)

                  VII pielikuma 1. ierakstu svītro.

                  3)

                  VII pielikuma 28. ierakstā no c slejas svītro vārdus “sauļošanās līdzekļos”.